Diari Oficial de la Generalitat Valenciana


Sumari del DOGV 7060, del 04-07-2013 (2013/6788)

Notificació de la sentència dictada en el procediment de divorci contenciós número 49/2012.
-------------------------------------------------------------------------------------------

### Dades del document

Número de DOGV
:   7060

Data del DOGV
:   04-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6788


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el procediment de divorci contenciós número 49/2012. [2013/6788]  
Procediment: divorci contenciós 000049/2012  
De: Guillermo Jareño Saiz.   
Procurador: Fco. Javier Blasco Mateu.  
Contra: Verónica Maciel de la Fuente.   
Procurador/a: -  
En este procediment 49/2012, seguit a instàncies de Guillermo Jareño Saiz contra Verónica Maciel de la Fuente, s'ha dictat la sentència que, literalment, diu així:  
«Sentència número 145/2012  
Torrent, 11 de juliol de 2012  
M.ª José Férez Martí, magistrada jutgessa del Jutjat de Primera Instància número 2 de Torrent i partit, he vist estes actuacions de divorci contenciós número 49/2012, instades per Guillermo Jareño Saiz, representat pel procurador senyor Blasco i assistit pel lletrat senyor Ortega, contra Verónica Vanesa Maciel de la Fuente, declarada en rebel·lia.  
  
Estime la demanda instada per Guillermo Jareño Saiz, representat pel procurador senyor Blasco, contra Verónica Vanesa Maciel de la Fuente, declarada en rebel·lia, i dispose la dissolució del matrimoni contret per estos que dóna lloc al divorci sol·licitat, amb tots els efectes legals inherents a la dita declaració.  
  
No es fa expressa imposició de les costes causades.  
Comuniqueu esta resolució, una vegada siga ferma, al registre civil on consta inscrit el matrimoni.  
Contra esta resolució es pot interposar un recurs d'apel·lació davant l'Audiència Provincial de València (art. 455 LECn). El recurs s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà de la notificació d'aquella (art. 458 LECn en la redacció que en fa la Llei 37/2011, de 10 d'octubre, de Mesures d'Agilització Processal). En aplicació de la disposició addicional 15a introduïda per la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, s'indica a la part la necessitat de la constitució d'un depòsit de 50 euros per a recórrer contra la resolució, amb l'advertència d'inadmissió. La part recurrent haurà d'acreditar que l'ha constituït a l'interposar-lo i aportar un justificant del seu ingrés en el compte corrent que este Jutjat té obert en l'oficina de Banesto, sítia en el carrer de Sagra, número 2, 46871 Torrent, telèfon 321 560 665 i fax 462 622 498 (codi d'entitat 0030 i d'oficina 3065), amb el número 4434 0000 02 CDEF JK. Els dígits CDEF identificaran el número concret del procediment en què es recórrega (així es posarà 0987 si es tracta del procediment número 987, 0014 si es tracta del procediment número 14, 0003 si es tracta del procediment número 3) i JK identificarà l'any (així 09 per a un procediment de 2009, 10 per a un procediment de 2010...). En cas de transferència, el número de compte de Banesto és el 0030 3065 90 1301772217; en observacions i perquè el dit ingrés arribe correctament, s'haurà de fer constar el número de compte del procediment de destinació dels diners, 86681 5728 02 CDEF JK, tal com s'ha indicat abans, i substituir les lletres pels dígits corresponents segons la forma explicada.  
  
Expediu una testimoniança d'esta resolució, que quedarà unida a les actuacions, i incorporeu l'original al llibre de sentències corresponent.  
  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada el mateix dia de la seua data, mentres se celebrava audiència pública, de la qual cosa jo, el secretari, done fe.»  
I atés que la demandada, Verónica Maciel de la Fuente, es troba en parador desconegut, expedisc este edicte a fi que li valga de notificació de forma deguda.  
  
Torrent, 13 de maig de 2013.- La secretària judicial: Vicenta M.ª Casañ Arandiga.